# Riohacha (baile)

|  |  |  |  |  |
| --- | --- | --- | --- | --- |
| **Riohacha**

|  |  |
| --- | --- |
|  |  |
| **Bratach a' bhaile** | **Gearradh-arm no Seula** |

 |
| **Mapa a' bhaile** |
|  |
| **Sealladh air a' bhaile** |
| [[Faidhle: |300px]] |
| **Suidheachadh** |
| **Dùthaich** |  Coloimbia |
| **Roinn** |  La Guajira |
| **Àirde** | 5m |
| **Co-chomharran** | 11º 32' 40' Tuath 72º 54' 26' Iar |
| **Feartan fiosaigeach** |
| **Farsaingeachd** | 5,020 km² |
| **Àireamh-shluaigh** | 167,865 (2005) |
| **Dlùths** | 33.44/km² |
| **Duilleag oifigeil** | Comhairle a’ Bhaile |

'S e prìomh-bhaile na roinne La Guajira, Coloimbia, a th' ann  **Riohacha**. Tha e suidhichte ann an ceann a tuatha na dùthcha, 1,095km air falbh bho Bhogotá. dìreach air oirthir A' Chairibìan agus faisg air na crìochan leis A' Bheiniseala. Tha àirde meadhanach dhe 5m os cionn ìre na mara aige. 'S e baile le gnàth-shìde theth a th' ann le teodhachd meadhanach dhe 30˚ rè na bliadhna. Chaidh am baile a stèidheachadh ann an 1535. 'S e Riohacha an 32mh baile as motha na dùthcha.

## Freumhan an Ainm

'S e *Süchiimma* an t-ainm Tùsanach a tha air a' bhaile. Tha am facal a' ciallachadh Tuagh na Tìre ann an Wayuunaika, teanga na Wayuu, bho Süchii (tuagh) agus *Mma* (tìr). Tha iad làidir fhathast anns a' bhaile. Fhuair am baile sreath dhe ainmean Spàinntis an dèidh ruigheachd nan Spàinnteach. Nochd baile beag Spàinnteach aig beul na h-Aibhne Río de La Hacha. Tha an t-ainm a'ciallachadh *Abhainn an Tuaigh* bho *Río* (Abhainn) bhon fhacal Laideann *rius* agus Hacha (tuagh) bhon fhacal Laideann *fascula*. Mar a b'àbhaist ann an Aimearaga, chaidh ainmean-àite a chruthachadh le freumhan anns na creideamhan nan Spàinnteach: m.e. Sante Fe de Bogotá, San Bonifacio de Ibagué agus San Juan de Pasto. Mar sin, fhuair am baile an t-ainm *Nuestra Señora Santa María de los Remedios del Río de la Hacha*, mar chuimhne air Moire, màthair Iosa.

## Sluagh a' bhaile

Ged a tha 167,865 nan tàmh anns a' bhaile, chan eil ach 31,682 dhuibh a' fuireach anns na sgìrean dùthchasail am broinn crìochan a' bhaile. Tha fearrann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin. Air adhbharan trioblaidean poiliteagach air an dùthaich, tha a' mhòr-chuid dhe na daoine anns gach uile baile a-nis a' fuireach anns na bailtean fhèin, is na daoine a' fàgail na sgìrean dùthchasail.

Taobh chinnidh, ' s e daoine geala a th'ann a' mhòr-chuid dhe na daoine ann an Riohacha (is mòran dhuibh mestizos). ‘S e Tùsanaich a th’ann an 20.3% agus tha 12.2% dhe daoine le freumhan ann an Afraga. ' S urrainn dhan 77.2% dhe na daoine ann an Riohacha leughadh agus sgrìobhadh. A tuilleadh air sin, tha fòn aig an taigh aig 26.2% dhe na dachannan.

## Fèisean

Thathar a’ cumail am iomadach seòrsa dhe fhèis ann an Riohacha. Chithear fèilltean caitligeach, leis gur e dùthaich le mòr-chuid chaitligeach a th’ann fhathast, fèisean na stàite agus tachartasan ionadail a sheallas cho làidir ‘s a tha beairteas cultarail na dùthcha.

* Fèis an Neo-eisimeileachd: 20mh An t-Iuchar.

## Ceanglaichean A-mach

An t-sìde ann an Riohacha

## Iomraidhean

**Prìomh-bhailtean Roinneil ann an CholoimbiaArauca • Armenia • Barranquilla • Bogotá • Bucaramanga  • Cartagena  • Cali • Cúcuta • Florencia • Ibagué • Inírida • Leticia • Manizales • Medellín • Mocoa • Montería • Mitú • Neiva • Pasto • Pereira • Popayán • Puerto Carreño • Quibdó • Riohacha • San Andrés • San José del Guaviare • Santa Marta  • Sincelejo • Tunja • Valledupar • Villavicencio • Yopal**